**VZN o určení miesta a času zápisu dieťaťa na plnenie povinnej školskej dochádzky v ZŠs VJM v Drnave a v MŠ Drnava, ktorej zriaďovateľom je obec**

Obec Drnava na základe prenesenej pôsobnosti štátnej správy podľa článku 71 Ústavy Slovenskej republiky a podľa § 6 ods. 2 zákona SNR č. 369/1990 Zb. o obecnom zriadení v znení neskorších predpisov a v súlade s § 20 ods. 3 písm. a) zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov vydáva toto všeobecne záväzné nariadenie.

PRVÁ ČASŤ

ZÁKLADÉ USTANOVENIA

Článok 1

Účel nariadenia

1) Účelom tohto všeobecne záväzného nariadenia je určiť miesto a čas zápisu dieťaťa na plnenie povinnej školskej dochádzky v základnej škole v zriaďovateľskej pôsobnosti Obce Drnava.

 2) Toto všeobecne záväzné nariadenie upravuje :

 a) miesto a čas zápisu,

b) povinnosti zákonného zástupcu.

Článok 2

Vymedzenie základných pojmov

Pre účely tohto všeobecne záväzného nariadenia sa rozumie :

1) Povinná školská dochádzka sa plní v základných školách, stredných školách a školách pre žiakov so špeciálnymi výchovno-vzdelávacími potrebami a nikoho nemožno oslobodiť od plnenia povinnej školskej dochádzky.

 2) Zákonným zástupcom sa rozumie osoba, ktorá podľa príslušných zákonov zastupuje v plnom rozsahu záujmy neplnoletých alebo toho, kto je zbavený spôsobilosti k právnym úkonom.

3) Zápis sa musí uskutočniť v termíne od 1.apríla do 30. apríla, ktorý predchádza začiatku školského roka, v ktorom má dieťa začať plniť povinnú školskú dochádzku.

DRUHÁ ČASŤ

USTANOVENIA O MIESTE, ČASE ZÁPISU, POVINNOSTI ZÁKONNÉHO ZÁSTUPCU A SANKCIE

Článok 3

Miesto a čas zápisu

1) Zápis dieťaťa na plnenie povinnej školskej dochádzky v základnej škole v zriaďovateľskej pôsobnosti Obce Drnava sa realizuje v priestoroch základnej školy, do materskej školy v priestoroch materskej školy.

 2) Zákonný zástupca zapíše dieťa na plnenie povinnej školskej dochádzky v základnej škole v školskom obvode, v ktorom má trvalý pobyt, ak zákonný zástupca pre svoje dieťa nevyberie inú základnú školu. Žiak môže plniť povinnú školskú dochádzku v inej, ako spádovej škole, ak ho riaditeľ tejto školy prijme na základné vzdelávanie.

3) Obec Drnava určuje pre základnú školu a materskú školu vo svojej zriaďovateľskej pôsobnosti miesto a čas zápisu na plnenie povinnej školskej dochádzky nasledovne:

a) Zápis do 1. ročníka základnej školy sa uskutoční v priestoroch Základnej školy s vyučovacím jazykom maďarským Drnava, materskej školy v priestoroch Materskej školy v Drnave v termíne od 01. apríla do 30. apríla v príslušnom kalendárnom roku a to každý utorok a stredu od 7,00 do 14,00 hod.

4) Riaditeľ základnej školy je pri zápise a prijímaní detí na plnenie povinnej školskej dochádzky povinný prednostne prijať deti s trvalým pobytom v súlade s platným Všeobecne záväzným nariadením Obce Drnava, ktorým sa určujú školské obvody základných škôl v zriaďovateľskej pôsobnosti Obce Drnava.

Článok 4

Povinnosti zákonného zástupcu

1) Zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole a materskej škole.

2) Zákonný zástupca môže zapísať dieťa iba na jednu školu.

TRETIA ČASŤ

ZÁVEREČNÉ USTANOVENIA

Článok 5

Záverečné ustanovenia

1) Dňom nadobudnutia účinnosti tohto nariadenia stráca platnosť a účinnosť všeobecne záväzné nariadenie o určení miesta a času zápisu dieťaťa na plnenie povinnej školskej dochádzky v základnej škole, ktoré bolo prijaté dňa 14.6.2022 .

2) Na tomto VZN sa uznieslo Obecné zastupiteľstvo v Drnave dňa 29.03.2023 a nadobúda účinnosť 15-tym dňom.

V Drnave dňa 29.03.2023 Tibor Balázs

 starosta obce